open-index/open-wikipedia-markdown huggingface dataset:
Augmentti

**Augmentti** eli **kunnialisäys** on erinomaisen aikaansaannoksen johdosta kilpeen, kypäränkoristeeseen tai kilvenkannattajaan sijoitettavaksi myönnetty tunnus, usein kunniamerkki. Augmentti kuvastaa yleensä jollakin tavalla myöntämisensä aiheuttanutta seikkaa tai myöntäjäänsä. Esimerkiksi Ranskan kuninkaan myöntämä augmentti oli usein heraldinen lilja, jollaisia oli kuninkaiden vaakunoissa. Augmentti sijoitetaan kilvellä yleensä joko lakioon, kolkkaan tai sydänkilpeen, mutta muukin sijoittelu on mahdollista.

Augmentin myöntää hallitsija tai tätä edustava. Suomessa sekä muissa maissa, joissa ei ole varsinaista virallista vaakunajärjestelmää, on augmentti erittäin harvinainen. Suomessa ainoa itsenäisyyden ajan augmentiksi laskettava tapaus on Suomen senaatin Vaasalle 2. toukokuuta 1918 myöntämä oikeus liittää Vapaudenristi vaakunaansa. Myös Mikkelin vaakunassa on kunniamerkki, mutta se ei ole varsinainen augmentti, sillä sen myönsi ritarikunta.

## Lähteet
*
Rafflesiat

**Rafflesiat** (*Rafflesia*) on Kaakkois-Aasiassa Indonesian, Malesian ja Filippiinien sademetsien kenttäkerroksessa elävien loiskasvien suku. Lajilla *[[Rafflesia arnoldii]]* on maailman suurin kukka. Se haisee mädältä lihalta ja houkuttelee hajullaan pölyttäjikseen kärpäsiä.

Rafflesioilla ei ole lehtiä, joilla yhteyttää, sillä ne saavat ravinteensa isäntäkasvistaan. Niiden juuret ovat sienirihmaston kaltaisia ja niillä ne kiinnittyvät isäntäkasvin juureen tai varteen ja saavat tarvitsemansa ravinteet tältä.

*Rafflesia arnoldiin* kukassa on viisi suurta, yleensä punertavaa terälehteä ja melko syvä kurkku. Kukan suuri koko ja voimakas tuoksu takaavat sen, että kärpäset havaitsevat sen pitkänkin matkan päästä, jolloin pölytys on turvattu.

Kukat kuihtuvat yhdessä viikossa, missä ajassa ne ehtivät juuri ja juuri pölyttyä.

Sukuun kuuluu 15 lajia, jotka elävät Kaakkois-Aasiassa. Niillä on erilainen väritys, koko ja terälehtien ja muiden osien lukumäärä. Kaikki tunnetut *Rafflesia*-lajit ovat uhanalaisia.

## Lähteet

## Aiheesta muualla
* Finto: Kassu – Kasvien suomenkieliset nimet: ''Rafflesia''
Daniel L. McFadden

**Daniel L. McFadden** (s. 29. heinäkuuta 1937) on yhdysvaltalainen ekonometrian asiantuntija, joka sai taloustieteen Nobel-palkinnon vuonna 2000. Palkinto myönnettiin siitä, että McFadden oli kehittänyt teoriaa ja menetelmiä, joilla analysoidaan diskreettejä valintoja. Hän toimii professorina Kalifornian yliopistossa Berkeleyssä. 

McFadden opiskeli aluksi fysiikkaa, ja tutustui alkeellisiin tietokoneisiin jo opintojensa varhaisessa vaiheessa. Hän jatkoi fysiikan jatko-opiskelijana, mutta oli kiinnostunut käyttäytymistieteistä jo jatko-opintojensa alusta asti. Koska alan parhaat opettajat olivat taloustieteilijöitä, McFaddenkin väitteli taloustieteestä 1962. Hän liittyi Berkeleyn henkilökuntaan 1963, mutta on ollut välillä joitakin vuosia MIT:ssä, Chicagon yliopistossa ja Yalessa.

McFaddenin ja James Heckmanin yhteistyö, joka johti Nobelin palkinnon saamiseen vuonna 2000, on jatkunut jo kolme vuosikymmentä. He ovat tutkineet työn taloustiedettä eli työmarkkinoiden toimintaa. He ovat soveltaneet työmarkkinoiden analyysiin fysiikasta ja muista luonnontieteistä tuttuja kokeellisia tutkimusmenetelmiä. 

## Lähteet

## Aiheesta muualla
*
Conny van Bentum

**Cornelia ”Conny” van Bentum** (12. elokuuta 1965 Barneveld, Gelderland) on alankomaalainen entinen perhos- ja vapaauimari. Hän ui Alankomaiden joukkueessa kolmissa olympialaisissa, vuosina 1980, 1984 ja 1988. Olympialaisissa hän saavutti kolme mitalia 4&nbsp;×&nbsp;100 metrin vapaauintiviestissä; yhden pronssin (1980), ja kaksi hopeaa (1984 ja 1988).

Uransa aikana van Bentum voitti yhteensä kaksitoista mitalia pitkän radan EM-kilpailuissa (kolme hopeaa ja yhdeksän pronssia) sekä viisi pronssia pitkän radan MM-kilpailuissa. Vuonna 1983 Bentum valittiin Alankomaiden vuoden naisurheilijaksi. 1980-luvulla Bentum harjoitteli kaksi vuotta Yhdysvalloissa, Kalifornian yliopistossa Berkeleyssä, yhdessä tunnettujen uimareiden Matt Biondin ja Mary T. Meagherin kanssa. Uransa jälkeen van Bentum toimi Alankomaiden naisten maahockey-maajoukkueen lääkärinä.

## Lähteet
Invalidiliitto

**Invalidiliitto ry** on Suomessa toimiva valtakunnallinen etu- ja palvelujärjestö, joka edistää ja kehittää fyysisesti vammaisten ja toimintaesteisten henkilöiden mahdollisuuksia osallistua, liikkua ja elää täysipainoista elämää.  Liitto perustettiin vuonna 1938 nimellä **Suomen Siviili- ja Asevelvollisuusinvaliidien liitto**, jolla erotuttiin sotainvalidien järjestöistä. Invalidiliitto valvoo vammaisten ihmisten etuja ja tuottaa heidän tarvitsemiaan palveluita, kuten kuntoutusta, koulutusta ja asumispalveluita Validia-nimen alla. Liitolla on 149 jäsenyhdistystä ja noin 30 000 jäsentä.

Invalidiliiton päätäntävaltaa käyttää liittovaltuusto, jossa on 57 jäsentä. Liittovaltuusto valitaan neljän vuoden välein järjestettävällä liittoäänestyksellä. Vuonna 2005 liittovaltuusto valittiin ensimmäistä kertaa postiäänestyksellä. Liittovaltuusto valitsee liittohallituksen, johon kuuluu puheenjohtaja, kaksi varapuheenjohtajaa ja kymmenen muuta jäsentä. 

Invalidiliitto kerää rahaa toimintaansa lahjoituksina ja tuotemyynnillä.

Invalidiliitto on SOSTEn jäsenjärjestö.

Invalidiliitto julkaisee muun muassa *[[IT Invalidityö]]* -lehteä.

## Puheenjohtajat

*Eino K. Kalervo (1938–1961)
*Aimo O. Aaltonen (1961–1986)
*Eero Vilkkonen (1986–1996)
*Pekka Tuominen (1996–2014)
*Petri Pohjonen (2014–2016)
*Pekka Hätinen (2016–2018)
*Pertti Laajalahti (2018–2022)
*Pirkko Kuusela (2022–)

## Alueorganisaatio

Invalidiliiton aluetoiminta jakautuu kahdeksaan alueeseen ja ruotsinkieliset yhdistykset muodostavat oman toimintayksikkönsä. Lisäksi Invalidiliiton jäseninä on valtakunnallisia jäsenyhdistyksiä, mukaan lukien 14 harvinaissairausyhdistystä.

## Kaakkois-Suomen piiri

Lähde: https://www.invalidiliitto.fi/kaakkois-suomi

## Valtakunnalliset harvinaisyhdistykset

Lähde: https://www.invalidiliitto.fi/harvinaisyhdistykset

## Valtakunnalliset jäsenyhdistykset

## Selkäydinvammatyöryhmä
Invalidiliiton selkäydinvammatyöryhmä toimi vuosina 1992−2009. Työryhmä toimi Invalidiliiton alaisuudessa, ja sen periaatteena oli toimia valtakunnallisena selkäydinvammaisten oikeuksia ajavana, puolustavana ja valvovana elimenä. Työryhmä julkaisi Selkäydinvamma-lehteä ja tiedotti lehden kautta selkäydinvammaisten asioista.

Selkäydinvammatyöryhmä teki ja antoi esityksiä, lausuntoja, kannanottoja sekä vaatimuksia selkäydinvammaisten ja vaikeasti liikuntavammaisten tarpeiden huomioimiseksi erilaisissa valtakunnallisissa ja paikallisissa asioissa.

Selkäydinvammatyöryhmän toimintaa ja Selkäydinvamma-lehden julkaisua jatkaa Selkäydinvammaiset Akson ry – Ryggmärgsskadades Förening Akson rf.

## Lähteet
Bert Bergsma

**Albert "Bert" Bergsma** (s. 12. elokuuta 1955 Apeldoorn, Gelderland), on alankomaalainen vapaauimari. Hän kilpaili Münchenin olympialaisissa 1972. Siellä hän ui Alankomaiden 4&nbsp;×&nbsp;100 metrin vapaauintiviestissä (joukkueella Peter Prijdekker, Bergsma, Roger van Hamburg ja Hans Elzerman, alkuerän aika 3.41,36, 11. sija) ja 4&nbsp;×&nbsp;200 metrin vapaauintiviestissä (joukkueella  Prijdekker, Bergsma, van Hamburg ja Elzerman, alkuerän aika 8.00,87, 10. sija).

## Lähteet
Pac’s Life

**Pac’s Life** on vuonna 1996 edesmenneen rap-artisti Tupac Shakurin kuudes postuumisti julkaistu studioalbumi. 10-vuotisjuhlajulkaisu julkaistiin Euroopassa 20. marraskuuta 2006 ja Yhdysvalloissa päivän myöhemmin. Albumi debytoi avausviikollaan sijalla 9 arvostetulla U.S. Billboard 200 listalla ja sitä myytiin hieman vajaat 160&nbsp;000 kappaletta. Albumi ei ole saavuttanut tähän päivään mennessä edes kultarajaa. Albumilla vierailee paljon tunnettuja rap- ja hip hop -tähtiä kuten Ashanti, Snoop Dogg, Ludacris, Papoose, Chamillionaire ja albumin ensimmäisessä single kappaleessa mukana oleva rap-ryhmä Bone Thugs-N-Harmony.

Albumi on myynyt 469&nbsp;639 kopiota Yhdysvalloissa vuoteen 2011 mennessä.

Albumin ensimmäinen musiikkivideo ”Pac’s Life” kuvattiin Tupac Amaru Shakur Foundationin rauhanpuistossa. Videolla on mukana R&B laulaja Ashanti ja rap-artisti T.I.. Video sai maailmanlaajuisen ensi-iltansa keskiviikkona 22. marraskuuta.

## Nauhoitus
Lähes kaikki *Pac’s Lifen* kappaleet on nauhoittu 2Pacin Makaveli ajanjaksolla, myös single ”Untouchable”, joka nauhoitettiin valmiiksi vain kolme päivää ennen Shakurin kuolemaa. Poikkeuksena ainoastaan kappaleet ”Soon As I get Home” sekä Ison-Britannian ja Japanin bonuskappaleet ”Dear Mama (Remix)” ja ”Scared Straight”. Alkuperäisessä ”Untouchable”-kappaleessa voi havaita, että 2Pac on raskaasti juovuksissa kun hän esittää kappaleen freestylenä. Scared Straight on nauhoitettu vuonna 1991.

## Kappalelista

## Arvostelut
* AllMusic: 
* Pitchfork: 4.1/10

## Listasijoitukset

## Listasijoitus & myyntiluvut

## Lähteet
British Aerospace

**British Aerospace** oli brittiläinen lentokoneiden ja puolustusvälineiden valmistaja joka nykyisin on osa BAE Systemsiä.

## Taustaa
British Aerospace (BAe) syntyi vuonna 1977, kun Britannia kansallisti ja yhdisti British Aircraft Corporation, Hawker Siddeley Aviation ja Scottish Aviation -yhtiöt. Margaret Thatcherin hallituskautena, vuonna 1985, kunnostettu yhtiö yksityistettiin. 1990-luvun loppuun asti BAe osti pienempiä kilpailijoitaan EU:sta ja Yhdysvalloista. Vuonna 1997 yhtiö kaavaili yhdistymistä McDonnell Douglasin kanssa, jonka Boeing otti haltuunsa.

Yhdistymistä Daimler-Benz Aerospacen kanssa ennakoitiin vuonna 1998.
Vuonna 1999 BAe yhdistyi Marconi Electronic Systems -yhtiön kanssa, josta syntyi BAE Systems.

## Tuotteita
* Invincible-luokan lentotukialukset. 
* Hawker Siddeley Harrier VTOL-hävittäjä. 
* British Aerospace Sea Harrier
* Eurofighter Typhoon
* Panavia Tornado-hävittäjä. 
* BAe 146 Matkustajalentokone.
*BAe ATP Matkustajalentokone.

## Lähteet
Fosfatidyyli-inositoli

**Fosfatidyyli-inositoli** on fosfolipidi, joka koostuu glyserolista, rasvahaposta ja inositolista. Fosfatidyyli-inositoli ja sen fosforyloidut johdokset ovat solujen toisiolähettejä, jotka osallistuvat solun toiminnan säätelyyn. Fosfatidyyli-inositoli-4,5-bisfosfaatin plasmamebraanipää toimii solutukirangan proteiinien sekä joidenkin eksosytoosissa tarvittavien proteiinien kiinnityskohtana. Lipidi osallistuu myös solun signaalinvälitykseen. Tällöin se vapautuu solun reagoidessa solun ulkoiseen signaaliin tiettyjen reseptorien välityksellä. Signaalinvälitys tapahtuu reaktiosarjassa, joka alkaa lipidin fosfaattipään poistamisella ja päättyy proteiinikinaasi C:n aktivaatioon.
Kotieläin

**Kotieläin** on ihmisen elävänä omistuksessaan pitämä, kesyyntynyt eläin. Ne ovat yleensä hyötyeläimiä, joita pidetään jonkun hyödykkeen, kuten ravinnon, tuottamiseksi. Lähes kaikki maatilaeläimet ovat hyötyeläimiä. Hyödykkeitä, joiden saamiseksi ihminen pitää tai on pitänyt kotieläimiä ovat esimerkiksi:

* kuljetuspalvelut (ratsut, veto- ja kantojuhdat)
* vartiointi (koira)
* metsästys (koira, haukka, fretti)
* jyrsijöiden torjunta, pihoissa, puutarhoissa, varastoissa, talleissa (kissa)
* vaatekuidut (lammas, silkkiperhonen, alpakka)
* maito (lehmä, vuohi)
* munat (kana, ankka)
* liha (sika, nauta)
* muu ravinto (mehiläinen)

Sellaisia hyötyeläimiä, joita ei pidetä asunnon välittömässä läheisyydessä, ei aina kutsuta kotieläimiksi (esimerkiksi poro, turkiseläimet, koe-eläimet tai metsästyshaukat).

Lemmikillä tarkoitetaan kaikkia ihmisen lemmikkeinä pitämiään eläimiä, joilla ei ole hyötytarkoitusta.

## Kotieläinten kesytysten likimääräiset ajoitukset ja paikat

## Lähteet

## Aiheesta muualla
Alberto Aquilani

**Alberto Aquilani** (s. 7. heinäkuuta 1984 Rooma, Italia) on italialainen jalkapalloilija, pelipaikaltaan keskikenttäpelaaja.

## Ura
Aquilani on AS Roman kasvatti. AS Roman edustusjoukkueessa hän debytoi vuonna 2002. Kaudella 2003–2004 Aquilani oli lainassa Triestinassa. Hän saavutti AS Roman riveissä Italian cupin ja Italian supercupin voiton vuonna 2007.

Kesällä 2009 Aquilani siirtyi Englannin Valioliigassa pelaavan Liverpoolin riveihin noin 25 miljoonan euron siirtosummalla. Loukkaantumisista kärsinyt Aquilani debytoi ensi kertaa Liverpoolin paidassa Arsenalia vastaan Carling cupin neljännellä kierroksella, jonka Liverpool hävisi 2–1. Valioliigadebyytin Aquilani teki Birmingham Cityä vastaan lokakuun 9. päivä. Peli päättyi 2–2 tasatulokseen. Ensimmäisen Valioliigamaalinsa Aquilani teki Portsmouthia vastaan 15. maaliskuuta, samassa pelissä hän myös syötti Fernando Torresin tekemän maalin. Aquilani valittiin ottelun parhaaksi pelaajaksi Liverpool fanien keskuudessa.

21. elokuuta 2010 Aquilani siirtyi takaisin kotimaahansa Italiaan Torinon jättiläiseen Juventukseen. Kyseessä oli kauden 2010–2011 mittainen laina, johon kuului 16 miljoonan euron osto-optio, minkä Juventus olisi voinut halutessaan lunastaa kauden päätteeksi.

25. elokuuta 2011 Aquilani lainattiin Serie A:ssa pelaavaan AC Milaniin. Elokuussa 2012 Aquilani siirtyi Italian Serie A-liigan Fiorentinaan.

Aquilani pelasi Fiorentinassa kolmen kauden ajan, kunnes siirtyi Portugalin pääsarjaan Primeira Ligaan ja Sportingiin.

26. elokuuta 2016 Serie A:ssa pelaava Pescara kiinnitti Aquilanin riveihinsä. Pescarassa hän ehti pelata puolen kauden verran ennen kuin Sassuolo teki italialaisen kanssa loppukauden kestävän sopimuksen. Tuolla kaudella Aquilani teki 25 ottelussa yhden maalin.

25. elokuuta 2017 Aquilani siirtyi La Ligassa pelaavaan Las Palmasiin.

### Maajoukkueura
Aquilani debytoi Italian maajoukkueessa ystävyysottelussa Turkkia vastaan marraskuussa 2006. Vuonna 2008 Italian silloinen päävalmentaja Roberto Donadoni valitsi Aquilanin Italian EM-joukkueeseen vuoden 2008 kisoihin. Aquilani ei päässyt Marcello Lippin MM-joukkueeseen 2010 eikä Cesare Prandellin EM-joukkueeseen 2012. Aquilani esiintyi viimeisen kerran maajoukkuepaidassa marraskuussa 2014 ystävyysottelussa Albaniaa vastaan.

## Lähteet
*Alberto Aquilani Transfermarkt-sivustolla 
*Alberto Aquilani National Football Teams -sivustolla 

### Viitteet

## Aiheesta muualla
*Profiili Roman sivuilla 
*Profiili FootballDatabase-tietokannassa
Toos Beumer

**Catharina Johanna "Toos" Beumer**, (s. 5. heinäkuuta 1947 Koog aan de Zaan) on alankomaalainen uimari, joka voitti pronssimitalin naisten 4&nbsp;×&nbsp;100 metrin vapaauintiviestissä Tokion kesäolympialaisissa 1964. Hänen lisäkseen viestissä uivat Pauline van der Wildt, Erica Terpstra, ja Winnie van Weerdenburg (aika 4.12,0). Beumer osallistui vielä vuoden 1968 kesäolympialaisiin, joissa hän ui 100 metrin vapaauinnin mutta ei selviytynyt alkueriä pidemmälle.

Utrechtin EM-kilpailuissa 1966 Beumer voitti kultaa 4&nbsp;×&nbsp;100 metrin sekauintiviestissä, saavutti pronssia 4&nbsp;×&nbsp;100 metrin vapaauintiviestissä sekä sijoittui seitsemänneksi 100 metrin vapaauinnissa.

## Lähteet
Killswitch Engage (vuoden 2000 albumi)

**Killswitch Engage** on samannimisen yhdysvaltalaisen metalcore-yhtyeen vuonna 2000 julkaistu debyyttialbumi. Levy julkaistiin itsenäisen Ferret Records -levy-yhtiön kautta. Yhtyeen myöhemmät albumit on julkaistu Roadrunner Recordsin nimen alla.

Albumista tehtiin vuonna 2005 uudelleenjulkaistu versio, jolta löytyy neljä yhtyeen vuonna 1999 äänittämää demoraitaa.

Kappaleet "Temple from the Within" ja "Vide Infra" ovat myös "Alive or Just Breathing" ja "In the Unblind" äänitettiin uudelleen "Alive or Just Breathing" albumin bonuslevylle. Kappale "Irreversal" äänitettiin uudelleen "The End of Heartache" albumin bonuslevylle.

## Kappaleet
# Temple from the Within – 3:45
# Vide Infra – 3:34
# Irreversal – 4:17
# Rusted Embrace – 4:25
# Prelude – 1:55
# Soilborn – 3:27
# Numb Sickened Eyes – 3:35
# In the Unblind – 2:52
# One Last Sunset – 3:57

### Vuoden 2005 uudelleenjulkaisun bonuskappaleet
# Prelude (Demo Version)
# Soilborn (Demo Version)
# Vide Infra (Demo Version)
# Into The Unblind (Demo Version)

## Kokoonpano
*Jesse Leach - laulu
*Joel Stroetzel - kitarat
*Adam Dutkiewicz - rummut
*Mike D'Antonio - basso

## Arvostelut
* AllMusic: 
* Imperiumi: 6½/10

## Lähteet

## Aiheesta muualla
* 
*
Adad

**Adad** on mesopotamialaisessa mytologiassa sateen jumala. Kun Enlil päätti rangaista ihmiskuntaa kaupunkien aiheuttamasta melusta, hän pyysi Adadia lopettamaan sateet. Lopulta ihmisten rukoukset saivat kuitenkin Adadin heltymään ja hän päästi myrskyn valloilleen.

Adadia pidettiin ylijumala Anin poikana, ja hänen lisänimensä *Taivaan vartija* ja *Yltäkylläisyyden herra* viittaavat siihen, että jumalaa pidettiin hyvänsuopaisena antajana. Jos Adad pidätteli sateita, seurasi kuivuus ja nälänhätä. Jumalan symbolieläin oli härkä ja hänen tunnuksensa salamakimppu. Muinaisessa hymnissä häntä kutsutaan myös nimellä **Ramman** (ukkostaja) ja Syyriassa hänen nimensä on **Hadad**.

Adad on akkadinkielinen nimi jumalalle, ja se tunnettiin sumeriksi nimellä **Iškur**. Sumerit pitivät Iškuria hedelmällisyyden jumalatar Inannan melko vähäpätöisenä veljenä, eikä jumala ollut niin tärkeässä asemassa kuin akkadilainen Adad. Sumerien Iškur mainitaan jumalien luettelossa, joka on löytynyt Farasta. Iškurin arvostuksen vähäisyyteen vaikutti kenties se, että eteläisessä Babyloniassa sateet ja myrskyt olivat harvassa ja viljely riippui siellä enemmän kastelujärjestelmistä kuin sateista. Myös jumalilla Enlil ja Ninurta oli myrskyjumalan piirteitä, jotka omalta osaltaan vähensivät Iškurin merkitystä jumalana. Hän esiintyy joskus jommankumman tai jopa molempien apulaisena tai kilpailijana.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Gerd Kanter

**Gerd Kanter** (s. 6. toukokuuta 1979 Tallinna) on virolainen kiekonheittäjä, joka on kiekonheiton maailmanmestari vuodelta 2007 ja olympiavoittaja vuodelta 2008.

## Ura
Kanter karsiutui vuoden 2001 universiadeissa tuloksella 57,44&nbsp;m. Hän sijoittui 2002 Euroopan talviheittocupissa kolmanneksi ja osallistui ensimmäisiin arvokisoihinsa sijoittuen Münchenin EM-kilpailuissa kahdenneksitoista. Hän voitti Euroopan talviheittocupin 2003. Pariisin MM-kilpailuissa 2003 hän karsiutui. Vuonna 2004 hän voitti Euroopan talviheittocupin ja Euroopan cupin kakkosliigan kilpailun. Hän karsiutui Ateenan olympialaisissa tuloksellaan 60,05&nbsp;m ja sijoittui myöhemmin samana vuonna  viidenneksi heitettyään 63,28&nbsp;m. Kanter voitti 2005 Euroopan talviheittocupin tuloksellaan 66,05&nbsp;m ja Euroopan cupin ykkösliigan tuloksella 68,16&nbsp;m. Helsingin MM-kilpailuissa 2005 hän voitti MM-hopeaa tuloksella 68,57&nbsp;m. Loppukaudella hän voitti universiadit ja sijoittui toiseksi .

Vuonna 2006 Kanter heitti kolmanneksi Euroopan talviheittocupissa sekä ensimmäiseksi Euroopan cupin ykkösliigassa. Hän voitti hopeaa Göteborgin EM-kilpailuissa 2006 ja sijoittui toiseksi . Maaliskuussa 2007 hän voitti Euroopan talviheittocupin. Kesäkuussa hän voitti Euroopan cupin kakkosliigan. Osakan MM-kilpailuissa 2007 Kanter voitti maailmanmestaruuden 68,94 metriä kantaneella heitollaan. Kauden päätteeksi hän voitti  tuloksella 66,54.

Kanter voitti vuonna 2008 jälleen Euroopan talviheittocupin ja Euroopan cupin kakkosliigan. Hän jatkoi voittoputkeaan samana kesänä Pekingissä, kun hän voitti olympiakultaa tuloksella 68,82&nbsp;m.  hän voitti tuloksella 68,38. Vuonna 2009 hän voitti Euroopan talviheittocupin heitettyään 69,70. Hän voitti myös Euroopan joukkuemestaruuskilpailujen 1. divisioonan kilpailun. Berliinin MM-kilpailuissa 2009 hän sijoittui kolmanneksi tuloksella 66,88&nbsp;m.  hän oli viides. Hän voitti Euroopan joukkuemestaruuskilpailujen 1. divisioonan kilpailun 2010. Barcelonan EM-kilpailuissa 2010 hän sijoittui neljänneksi tuloksella 66,20&nbsp;m. 

Daegun MM-kilpailuissa 2011 Kanter voitti hopeaa tuloksella 66,95. Hän sai hopeaa myös Helsingin EM-kilpailuissa 2012 tuloksella 66,53. Lontoon olympialaisissa 2012 hän sai pronssia tuloksella 68,03. Hän oli kolmas myös Moskovan MM-kilpailuissa 2013 heitettyään 65,19. Zürichin EM-kisoissa 2014 Kanter oli toinen tuloksella 64,75. Hän voitti kiekonheiton maanosien cupissa 2014. Pekingin MM-kilpailuissa 2015 hän sijoittui neljänneksi. Amsterdamin EM-kisoissa 2016 Kanter oli kolmas tuloksella 65,27. Rio de Janeiron olympialaisissa 2016 hän sijoittui viidenneksi. Lontoon MM-kilpailuissa 2017 hän oli kahdestoista ja Berliinin EM-kilpailuissa 2018 viides.

Kanterin ennätys, 73,38&nbsp;m, on vielä heinäkuussa 2024 maailman kaikkien aikojen neljänneksi pisin heitto. 

Viron presidentti Toomas Hendrik Ilves myönsi Gerd Kanterille Viron Valkoisen Tähden ritarikunnan I luokan kunniamerkin (suurristi) 23.2.2009.

## Henkilökohtaiset ennätykset
* Kiekonheitto: 73,38 (2006)

## Lähteet
* 
* 

### Viitteet
Chola

**Chola-dynastia** (tamiliksi சோழர் குலம், ) oli tamilidynastia, joka hallitsi etenkin Etelä-Intiaa 1200-luvulle saakka. Valtakunta sai alkunsa Kaveri-joen hedelmällisestä laaksosta. Karikala Chola oli tunnetuin varhaisen Chola-dynastian kuninkaista, kun taas valtakunnan keskiajalta tunnetuimmat hallitsijat olivat Rajaraja Chola I, Rajendra Chola ja Kulothunga Chola I.

Chola oli vaikutusvaltaisimmillaan 900&ndash;1100-luvuilla. Rajaraja Chola I:n (Rajaraja Suuren) ja hänen poikansa Rajendra Cholan hallinnassa dynastiasta tuli sotilaallinen, taloudellinen ja kulttuurinen suurvalta Aasiassa. Cholan alueet ulottuivat Malediiveilta etelässä Andhra Pradeshin Godavari-joelle saakka pohjoisessa. Rajaraja Chola valloitti Intian niemimaan eteläosan, osan Sri Lankaa ja miehitti Malediivit. Rajendra Chola taas lähetti Pohjois-Intiaan voitokkaan retkikunnan, joka eteni Gangesille saakka ja voitti Palan valtakunnan hallitsijan Mahipalan. Hän hyökkäsi lisäksi menestyksekkäästi Srivijayan kuningaskuntaa vastaan Sumatralla ja Malakan niemimaalla. Cholan valta heikkeni 1100-luvulla Pandyan ja Hoysalan valtakuntien nousun myötä, ja valtakunta hajosi lopullisesti 1200-luvun lopulla.

Cholat jättivät jälkeensä pysyvän perinnön. Dynastian into rakentaa temppeleitä ja edistää tamilinkielistä kirjallisuutta johti useiden tamiliarkkitehtuurin ja -kirjallisuuden merkkiteosten syntyyn. Chola-kuninkaat olivat innokkaita rakentajia ja suunnittelivat temppelinsä paitsi palvontamenoja varten myös taloudellisen toiminnan keskuksiksi. He saivat aikaan keskitetyn valtiomuodon ja perustivat alueelleen järjestyneen, byrokraattisen hallinnon.

## Lähteet
Olavi Hildén

**Klaus Olavi Hildén** (20. toukokuuta 1932 Helsinki – 13. syyskuuta 1994 Helsinki) oli johtava suomalainen lintutieteen popularisoija ja arvostettu ornitologi.

## Yksityiselämä

Hildénin vanhemmat olivat maantieteilijä ja antropologi, talousmaantieteen professori ja Kauppakorkeakoulun rehtori Kaarlo Thorsten Oskar Hildén ja Margit Linnea (o.s. Lagerspetz). Hildén valmistui ylioppilaaksi Töölön yhteiskoulusta vuonna 1950 ja aloitti biologian opinnot samana vuonna. Väitöskirja Ecology of duck populations in the island group of Valassaaret, Gulf of Bothnia. – Ann. Zool. Fennici 1:153–279, valmistui vuonna 1964. Päätyökseen Hildén työskenteli Helsingin yliopistossa dosenttina ja assistenttina.

## Toiminta
Hildénin kirjoittama Retkeilijän lintuopas aikanaan innosti monen koululaisen lintuharrastuksen pariin. Jo aikaisemmin hän oli julkaissut yhdessä ystävänsä Pentti Linkolan kanssa Suuren lintukirjan. Muita 1960-luvun merkkiteoksia olivat Pohjolan linnut värikuvin sekä MMM-Lintuharrastuskirja. 1970-luvulla ilmestyivät niin Muuttolinnut kuin Lintukäsikirja. Hän myös osallistui useiden muiden lintukirjojen toimittamiseen. Viimeisinä aikoinaan hän julkaisi yhdessä Martti Harion kanssa Muuttuva saaristolinnusto -kirjan, jossa suoritetaan yhteenveto suomalaisista saaristolintututkimuksista.

Kaikkiaan Hildén laati noin 200 lintutieteellistä kirjoitusta. Valtaosa niistä ilmestyi suomalaisissa lintutieteellisissä lehdissä Ornis Fennica ja Lintumies, joiden päätoimittajina Hildén myös toimi. Lintumies-lehden hän itse asiassa perusti vuonna 1965 ja toimi päätoimittajana vuosina 1965–1969 ja 1973–1976.

Suomen lintutieteellisen yhdistyksen sihteerinä Hildén toimi vuosina 1952–1967 ja sen nuorisojaoston (Lintutieteellisten yhdistysten liiton eli BirdLife Suomen edeltäjän) puheenjohtajana vuosina 1957–1967.

## Huomionosoitukset
Olavi Hildén on saanut Lintutieteellisten yhdistysten liiton korkeimman huomionosoituksen, kultaisen ansiomerkin.

## Lähteet

## Aiheesta muualla
* Koskimies, Pertti 1994: Mies ei seiso enää rannalla. - Linnut 5.1994 s. 3.
* Linkola, Pentti 1992: Olavi Hildén 60 vuotta. - Linnut 5.1992 s. 200-203.
* Mikkola, Kauri 1994: Suomen lintutiede menettänyt Olavi Hildénin (1932-1994). - Linnut 5.1994 s. 4.
Jukka H. Meurman

**Jukka Heikki Meurman** (s. 14. syyskuuta 1947) on entinen Helsingin yliopiston kovakudos- ja infektiosairauksien professori ja lääketieteellisen tiedekunnan varadekaani. Hän on toiminut myös HYKS:n suu- ja leukasairauksien klinikan ylilääkärinä.  

Koulutukseltaan Meurman on hammaslääketieteen sekä lääketieteen ja kirurgian tohtori.

Meurman on toiminut aikaisemmin Kuopion yliopiston määräaikaisena hammaslääketieteen professorina 1996–1997 ja hammaslääketieteellisen tiedekunnan dekaanina 1994–1997.

Meurman on tutkinut ehkäisevää hammaslääketiedettä ja tutkimustyönsä ansiosta vastaanottanut niin kansallista kuin kansainvälistäkin tunnustusta. Meurman on kutsuttu Saksan tiedeakatemian jäseneksi ja hän on Louis Pasteur -yliopiston ja Tukholman Karoliinisen instituutin kunniatohtori. 

Meurmanien sivistyssukuun kuuluva Jukka Meurman on asemakaava-arkkitehti Otto-Iivari Meurmanin pojanpoika ja siten suomalaisuusmies ja poliitikko Agathon Meurmanin pojanpojan pojanpoika. Jukka Meurman on naimisissa ja hänellä on avioliitosta kaksi lasta. Lapsista Kristian A. J. Meurman (s. 1979) menestyi vuoden 2007 Idolsissa.

## Lähteet

## Aiheesta muualla
* Jukka H. Meurmanin CV European Association of Oral Medicinessa
LDL-reseptori

**LDL-reseptori** on solun pinnalla esiintyvä mosaiikkiproteiini, joka edesauttaa runsaasti kolesterolia sisältävän LDL-hiukkasen eli alhaisen tiheyden lipoproteiinin (engl.&nbsp;*Low Density Lipoprotein*) endosytoosia eli kulkeutumista soluun. LDL-reseptori tunnistaa LDL-hiukkasen uloimmassa fosfolipidikalvossa sijaitsevan apoproteiini B100:n. Michael S.&nbsp;Brown ja Joseph L.&nbsp;Goldstein saivat vuonna 1985 Nobelin lääketieteen palkinnon LDL-reseptorin löytämisestä.

## Reseptorin toiminta

LDL-reseptorikompleksit esiintyvät klatriinin (engl.&nbsp;*clathrin*) peittämissä kuopissa solupinnalla, jotka LDL-kolesteroliin adaptiinin avulla kiinnittyessään irtoavat muodostaen klatriinin peittämän kalvorakkulan. Tämä mahdollistaa LDL-kolesterolin kiinnittymisen ja soluun kulkeutumisen. Tämä prosessi tunnetaan nimellä endosytoosi ja se tapahtuu kaikissa tumallisissa soluissa (ei punasoluissa). Maksa on suurin LDL-kolesterolin suodattaja, jossa noin 70 prosenttia LDL-kolesterolista endosytoituu verenkierrosta. LDL-kolesterolin kohonneen pitoisuuden on osoitettu olevan yksi päätekijöistä ateroskleroosin muodostumisessa.

Kun klatriinin peittämä kalvorakkula on solun sisällä, se karistaa klatriinikuorensa ja fuusioituu happaman endosomin kanssa. pH:n muutos aiheuttaa konformaatiomuutoksen LDL-reseptorissa, joka tällöin vapauttaa siihen sitoutuneen LDL-hiukkasen. Tällöin reseptori tuhoutuu tai se kierrätetään endosyyttistä reittiä pitkin takaisin solun pinnalle, missä pH on neutraali. Tämä luonnollista tilaa vastaava pH:n arvo saa reseptorin palaamaan luonnolliseen konformaatioonsa ja jälleen valmiiksi vastaanottamaan toisen LDL-hiukkasen.

Reseptorin synteesiä kontrolloidaan vapaan solunsisäisen kolesterolin tason mukaan: mikäli kolesterolia on jo liikaa, reseptorin tuottoa inhiboidaan. LDL-reseptorit tuotetaan endoplastisessa retikkelissä ja ennen solun pinnalle kulkeutumistaan niitä muokataan Golgin laitteessa. Berberiini on kasviperäinen alkaloidi, jonka on osoitettu aktivoivan LDL-reseptoria ja alentavan siten kohonneita veren rasvapitoisuuksia (kokonais- ja LDL-kolesterolit ja apo B).

## Reseptorin rakenne

LDL reseptori on kimeerinen proteiini. Siinä on lukuisia alayksiköitä, jotka ovat toiminnallisesti itsenäisiä. 

## Lähteet
Baarimestari

**Baarimestari** on baarityöhön erikoistunut ravintolatyöntekijä, puhekielessä käytetty ilmaus baarimikko taas viittaa keneen tahansa baarissa työkentelevään baaritarjoilijaan. Baarimestarin työhön kuuluu muun muassa erilaisten juomasekoitusten valmistaminen ja tarjoilu baarissa. Baarimestarin työpaikka voi olla esimerkiksi ravintola, disco, yökerho, laivan ravintola tai muu vastaava. Työskentely tapahtuu yleensä baaritiskillä ja on pitkälti seisomatyötä, joten siinä tarvitaan hyvää fyysistä kuntoa (selkä, jalat). Baarimestarin on ravintolahenkilökunnan tavoin tunnettava Sosiaali- ja terveydenhuollon tuotevalvontakeskuksen antamat anniskeluohjeet ja määräykset sekä noudatettava niitä. Työ on yleensä vuorotyötä, ja työrytmi vaihtelee paljon. 

## Koulutus

Suomessa baarimestariksi luetaan baarimestarin erikoisammattitutkinnon suorittaneet henkilöt. Baarimestari voi käydä ensin matkailu- ja ravitsemisalan ammattikorkeakoulututkinnon tai hotelli- ja ravintola-alan perustutkinnon, jonka jatkoksi suoritetaan baarimestarin jatkolinja. Jatkolinjalla voi valmentautua suorittamaan baarimestarin erikoisammattitutkinnon. Anniskelupaikassa alkoholijuomia tarjoilemassa voi toimia henkilö, joka on täyttänyt 18 vuotta.

## Baarimestarin ja asiakkaan suhde
Baarimestari toimii usein baaritiskin ääressä istuvan asiakkaansa keskustelukumppanina, mieluummin tämän murheiden kuuntelijana ja ymmärtäjänä kuin neuvojana. Hänen on myös säännösteltävä nopeasti juovan asiakkaan juomatahtia ja lopulta ehkä lopetettava tarjoilu rauhallisesti ja varmaotteisesti, konfliktia välttäen.

## Katso myös

* Barista

## Kirjallisuutta

* 
* Aho, Kimmo & Salminen, Samu: *Drinkit ja tarinoita niiden taustalta*. Helsinki: Art House, 2024. 
* 
* 
* 

## Lähteet

## Aiheesta muualla

* Suomen baarimestarien ja kannattajien kerho ry .
* Majoitus- ja ravitsemisala, erikoisammattitutkinnot. Koulutusnetti.
Clark Gillies

**Clark ”Jethro” Gillies** (7. huhtikuuta 1954 Moose Jaw, Saskatchewan, Kanada – 21. tammikuuta 2022) oli kanadalainen jääkiekkoilija. Hän tuli tunnetuksi fyysisestä pelistään NHL-liigan New York Islandersissa, jonka riveissä voitti neljä Stanley Cup -mestaruutta. 958 NHL-ottelussaan laitahyökkääjä Gillies teki 319 maalia, antoi 378 maalisyöttöä ja istui 1&nbsp;023 jäähyminuuttia.

Gilliesin huippuaikojen kentällisen keskushyökkääjä oli Bryan Trottier ja ketjun toisessa laidassa pelasi Mike Bossy. He pelasivat myös Challenge Cupissa NHL:n joukkueessa Neuvostoliittoa vastaan 1979.

## Saavutuksia
* New York Islandersin kapteeni 1977–1979
* 1996 Gilliesin pelinumero Islandersissa, 9, jäädytettiin 
* 2002 Gillies valittiin Hockey Hall of Fameen

## Lähteet

## Aiheesta muualla
*
*Clark Gillies Legends of Hockey -sivustolla
Turgut Özal

**Turgut Özal** (13. lokakuuta 1927 – 17. huhtikuuta 1993) oli turkkilainen poliitikko sekä taloustieteilijä. Hän toimi pääministerinä vuodesta 1983 vuoteen 1989, jolloin hänestä tuli presidentti. Presidenttinä hän oli kuolemaansa asti. 

Özal  oli myös perustamansa ja parlamenttivaalit 1983 ja 1987 voittaneen Isänmaa-puolueen (Anavatan Partisi; ANAP) puheenjohtaja vuoteen 1989.

## Lähteet
Tsukuba Circuit

**Tsukuba Circuit** on japanilainen moottorirata, joka sijaitsee Tsukubassa, noin 55 kilometriä Tokiosta pohjoiseen. Sen pituus on 2,070 kilometriä, pisin suora on 437 metriä ja varikkopilttuita siellä on 32 kappaletta. Katsomopaikkoja on yhteensä 8&nbsp;500 ihmiselle. 

Rata esiintyy muutamissa ajopeleissä, kuten esimerkiksi *[[Gran Turismo 4|Gran Turismo 4:ssä]]*.

## Lähteet
LDL-kolesteroli

**LDL-kolesteroli** on LDL- () eli harvojen lipoproteiinihiukkasten verenkierrossa kuljettamaa kolesterolia. LDL-kolesterolia tarvitaan solukalvojen rakennusaineeksi ja steroidihormonien synteesiin. 

LDL-hiukkaset ovat plasman runsain lipoproteiini, joita maksa valmistaa hyvin harvoista VLDL-hiukkasista (Very Low Density Lipoprotein). LDL-hiukkasten koko vaihtelee halkaisijaltaan 18–25&nbsp;nm, ja ne kuljettavat LDL-kolesterolin lisäksi myös rasvahappomolekyylejä triglyserideinä.  

Kukin harva lipoproteiinihiukkanen sisältää yhden apolipoproteiini B -molekyylin (Apo B-100, 4536 aminohappotähdettä), joka pitää rasvahapot liukoisena vesipitoisessa ympäristössä. Harva lioproteiinihiukkanen sisältää myös antioksidatiivisia vitamiineja (E-vitamiineja tai karotenoideja). 

LDL-hiukkasten sisältämän kolesterolin alentamista on käytetty pitkään sydän- ja verisuonisairauksien hoidossa ja ehkäisyssä. Vuonna 2019 julkaistussa tieteellisten interventio&shy;tutkimusten yhteenveto&shy;katsauksessa havaittiin, että LDL-kolesterolia alentava statiini&shy;lääkitys vähensi sydän&shy;potilaiden kokonais&shy;kuolleisuutta 20 prosenttia sekä sydän- ja verisuoni&shy;kuolleisuutta, sepelvaltimo&shy;tautia ja sydänin&shy;farkteja 32 prosenttia. Ei-sydänsairailla statiinit vähensivät sepelvaltimotaudin riskiä 21 prosenttia ja sydäninfarktin riskiä 55 prosenttia mutta eivät kokonais&shy;kuolleisuutta, sydän- ja verisuonitauti&shy;kuolleisuutta eivätkä aivohalvauksia. Tutkimuksessa tarkasteltiin 23:a satunnaistettua ja kontrolloitua interventiotutkimusta.

Vuonna 2018 julkaistussa tieteellisten interventio&shy;tutkimusten yhteenveto&shy;katsauksessa havaittiin, että intensiivistä LDL-kolesteroli&shy;hoitoa saaneiden kokonais&shy;kuolleisuus oli keskimäärin 8 prosenttia pienempää kuin vähemmän intensiivistä hoitoa saaneilla. Kaikkein suurin hyöty lääkityksestä oli niillä, joiden LDL-kolesterolitaso oli alun perin yli 160 mg/dl (yli 4,1 mmol/mol), sillä heidän kuolleisuutensa oli peräti 28 prosenttia pienempää kuin vähemmän intensiivistä hoitoa saaneilla. Jos LDL-kolesterolitaso oli alle 100 mg/dl (alle 2,6 mmol/mol), intensiivinen LDL-kolesterolin hoito ei vähentänyt kokonais&shy;kuolleisuutta. Tutkimus kattoi 34 tutkimusta, joissa oli yhteensä 136&nbsp;000 intensiivistä LDL-kolesterolihoitoa saanutta ja 134&nbsp;000 vähemmän intensiivistä kolesterolihoitoa saanutta. Tutkimuksessa vähemmän intensiivisellä ryhmällä tarkoitettiin kontrolliryhmiä, plasebolääkettä saaneita tai vähemmän tehokasta lääkettä saaneita. Tutkimuksessa ei tutkittu sydäntautitapahtumia vaan kokonais- ja sydäntauti&shy;kuolleisuuksia.

## Katso myös
* LDL-reseptori
* HDL

## Lähteet
Allosteerinen säätely

Biokemiassa **allosteerinen säätely** tarkoittaa entsyymin tai proteiinin säätelyä siten, että spesifinen **efektorimolekyyli** sitoutuu proteiinin *allosteeriseen kohtaan* eli kohtaan, joka tarkoittaa jotain muuta kohtaa kuin proteiinin aktiivinen kohta. Efektoreja, jotka lisäävät proteiinin aktiivisuutta, kutsutaan *allosteerisiksi aktivaattoreiksi*. Proteiinin aktiivisuutta alentavia efektoreja kutsutaan *allosteerisiksi inhibiittoreiksi*. Termi *allosteerinen* tulee kreikan kielen sanoista *allos*, "toinen" ja *steerinen*, "muoto", joka viittaa säätelykohtaan, joka on muu kuin proteiinin aktiivinen kohta. Allosteerinen säätely on hyvä esimerkki takaisinkytkentä -säätelystä.

## Allosteerisen säätelyn muodot
Suurin osa allosteerisistä vaikutuksista voidaan selittää MWC mallilla (kehittäjät Monod, Wyman ja Changeux) tai jaksoittaisella mallilla (kehittäjät Koshland, Nemethy ja Filmer). Molemmat mallit sanovat, että entsyymin alayksiköt esiintyvät yhdessä tai kahdessa konformaatiossa, jännittyneessä (T) tai vapautuneessa (R) ja että vapautuneet alayksiköt sitoutuvat substraattiin paremmin kuin jännittyneet. Nämä kaksi mallia eroavat toisistaan eniten sen suhteen, kuinka ne olettavat alayksikköjen interaktoivan ja millaisissa suhteissa alayksiköt esiintyvät entsyymissä.

### MWC malli
MWC mallia, jota usein kutsutaan myös symmetriamalliksi, selittää entsyymin alayksiköiden kiinnittyvän siten, että niiden konformaatiomuutokset vaikuttavat kaikkiin muihinkin alayksiköihin. Näin kaikkien alayksiköiden on esiinnyttävä samassa konformaatiossa.

### Jaksoittainen malli
Jaksoittainen malli ennustaa alayksiköiden olevan kytköksissä siten, että konformaatiomuutos indusoi saman muutoksen muihin. Näin alayksiköiden ei tarvitse välttämättä olla samassa konformaatiossa. Jaksoittainen malli on tiivistettävissä seuraaviin neljään kohtaan:
* alayksiköiden ei tarvitse olla samassa konformaatiossa
* substraattimolekyylit sitoutuvat induced-fit mallilla
* konformaatiomuutokset eivät vaikuta kaikkiin alayksiköihin
* substraatin sitoutuminen lisää substraattiaffiniteettiä viereisiin alayksiköihin

## Allosteerinen aktivaatio
*Allosteerinen aktivaatio* tapahtuu, kun yhden entsyymin tai proteiinin substraatin sitoutuminen yhteen sitoutumiskohtaan lisää substraattien sitoutumista muihin sitoutumiskohtiin. Happimolekyylien sitoutuminen hemoglobiiniin on esimerkki allosteerisestä aktivaatiosta: Yhden happimolekyylin sitoutuminen yhteen alayksikköön lisää hapen sitoutumista muihin alayksikköihin. Hemoglobiinin tapauksessa happi on sekä substraatti että efektori. Allosteerinen eli "muu" kohta on hemoglobiinin kyseessä ollen happea sitovan alayksikön aktiivinen kohta eli hemiryhmä ja sen rautaioni.

## Katso myös
* entsyymikinetiikka
Nukleoni

**Nukleoni** on yhteisnimitys atomiytimen rakenneosille, protoneille ja neutroneille. Atomiytimen merkinnässä AX, A on massaluku ja kertoo atomiytimen nukleonien määrän. 

Nukleoni esiintyy kvanttimekaniikan eräissä esityksissä yhtenä hiukkasena, jolla on kvanttiluku isospin. Tämä pyörimismäärää muistuttava suure voi saada arvon 0 tai 1 riippuen siitä, onko nukleoni protoni vai neutroni. Vahvan ydinvoiman kannalta kaikki nukleonit käyttäytyvät samalla tavalla riippumatta isospinin arvosta. Ytimien, joilla on sama nukleoniluku, massaerot aiheutuvatkin kokonaan sähköisestä vuorovaikutuksesta.

## Katso myös
*Atomiydin
*Ydinfysiikka
*Baryoni
Anna-Lisa Fahler

**Anna-Lisa Smeds**, o.s. **Fahler**, ent. **Hellberg**, (1915 – 1. tammikuuta 2005) oli vuoden 1934 Miss Suomi.

Fahler solmi avioliiton insinööri Elias Hellbergin kanssa, ja he saivat kolme lasta. Fahler jäi leskeksi Elias Hellbergin kuoltua nuorena, ja hän avioitui myöhemmin Holger Smedsin kanssa. Fahler on kertonut jättäneensä julkisuuden rakkauden takia. Niinpä edellisenä vuonna Miss Suomeksi valittu Ester Toivonen sai Fahlerille luvatun elokuvaroolin, josta alkoi hänen uransa varsinainen nousu.

Fahler pysytteli täysin poissa julkisuudesta, kunnes Juha-Pekka Ristmeri tuotti ja toimitti MTV3-kanavalle kuusiosaisen dokumenttisarjan *Ken on heistä kaikkein kaunein* suomalaisesta missi-instituutiosta. Esiintyminen tässä ohjelmassa jäi Fahlerin viimeiseksi julkiseksi esiintymiseksi. Hän oli kuolinvuonnaan vanhin elossa oleva Miss Suomi.

## Lähteet
IBEX 35

**IBEX-35** on Madridin pörssissä laskettava osakeindeksi, joka koostuu 35 markkina-arvoltaan suurimmasta yhtiöstä.

## Luettelo indeksin yhtiöistä
Indeksin yhtiöt 4. tammikuuta 2024:

* Acciona
* Acciona Energia
* Acerinox
* ACS
* AENA
* Amadeus IT Group
* ArcelorMittal
* Banco Sabadell
* Banco Santander
* Bankinter
* BBVA
* Caixabank
* Cellnex Telecom
* Enagás
* Endesa
* Ferrovial
* Fluidra
* Grifols
* IAG
* Iberdrola
* Inditex
* Indra Sistemas
* Inmobiliaria Colonial
* Laboratorios Farmacéuticos ROVI
* Logista
* Mapfre
* Meliá Hotels
* Merlin Properties
* Naturgy
* Red Elécrtica
* Repsol
* Sacyr
* Solaria
* Telefónica
* Unicaja

## Lähteet

## Aiheesta muualla

* IBEX
Mariaheidi Rautavaara

**Mariaheidi Rautavaara** (oik. **<u>Heidi</u> Marjatta** o.s. **Suovanen**; 9. toukokuuta 1927 Turku – 14. syyskuuta 2004 Espoo) oli suomalainen laulaja (mezzosopraano). Aktiivisen laulajanuransa jälkeen hän toimi muun muassa laulun- ja pianonsoitonopettajana.

Rautavaaran puoliso vuosina 1959–1982 oli säveltäjä Einojuhani Rautavaara.

## Lähteet

## Aiheesta muualla
*Pro gradu -tutkielma Einojuhani Rautavaaran omaelämäkerrasta
Inditex

**Inditex** (*Industrias de Diseño Textil S. A.*) on espanjalainen, maailman suurimpiin kuuluva vaatetusalan yritys, joka perustettiin vuonna 1963. Inditex-konserni koostuu yli sadasta vaatteiden suunnitteluun, tuotantoon ja jakeluun keskittyvästä yrityksestä, joista huomattavasti suurin on  Zara.

Yhtiön liikevaihto vuonna 2019 oli 28,3 miljardia dollaria, ja sen palveluksessa oli noin 177&nbsp;000 työntekijää. Yhtiön pääkonttori sijaitsee Arteixon-kunnassa Galiciassa. Yhtiön perustaja ja nykyinen hallituksen puheenjohtaja Amancio Ortega on yksi Euroopan rikkaimmista henkilöistä.

Inditex myy tuotteitaan yli 7&nbsp;330 liikkeessä maailmanlaajuisesti (tilanne 9.11.2020). Yhtiön tuotemerkkejä ja kauppaketjuja ovat Zara, Pull and Bear, Massimo Dutti, Bershka, Stradivarius, Oysho, Zara Home ja Uterqüe. Suurin osa liikkeistä on Inditex-konsernin omistuksessa, mutta joissakin maissa liikkeet toimivat myös franchising-periaatteella.

Yhtiö suunnittelee ja valmistaa itse lähes kaikki tuotteensa. Uudet mallit toimitetaan Zara-liikkeisiin kahdesti viikossa lentorahtina. Vuonna 2018 Inditex tuotti yhteensä noin 1,6 miljardia tuotetta, eli noin 50 tuotetta sekunnissa.

## Historia
Inditex aloitti toimintansa vuonna 1963 pienenä perheyrityksenä. Vuonna 1975 ensimmäinen Zara-myymälä avattiin A Coruñaan Espanjaan. Hiljalleen yritys jatkoi kasvuaan, ja vuonna 1988 se avasi myymälöitä myös Espanjan ulkopuolelle, ensimmäisenä Portugaliin.

1990-luvulla Inditex alkoi perustaa uusia ketjuja, jolloin syntyivät Bershka, Pull and Bear, Massimo Dutti sekä Stradivarius.

Maaliskuussa 2001 Inditex Group listautui Madridin pörssiin. Vuonna 2004 yhtiö avasi 2000. myymälän Hongkongiin. Vuonna 2008 Inditex perusti jälleen uuden ketjun Uterqüen, joka keskittyi pelkästään asusteisiin.

## Tuotemerkit


Tiedosto:HK CWB 銅鑼灣 Causeway Bay 皇室堡 Windsor House Plaza mall July 2020 SS2 12.jpg|Bershkan liike Hongkongissa.


## Lähteet

## Aiheesta muualla

* Viralliset verkkosivut
Meurman

**Meurman** [mö:rman] on sukunimi. Se voi tarkoittaa muun muassa seuraavia:

## Sukuja
*Meurman, eräs tunnettu suomalainen sivistyssuku
*von Meurman, ruotsalainen aatelissuku

## Henkilöitä
*Agathon Meurman (1826–1909), suomalainen poliitikko ja tietokirjailija 
*Antti Meurman (s. 1955), suomalainen viulisti
*Arne Meurman (s. 1956), ruotsalainen matemaatikko
*Auli Mikkola-Meurman (1906–1993), suomalainen pianisti ja oopperalaulaja
*Jaakko Meurman (1905–1981), suomalainen yritysjohtaja ja maanviljelijä, maanviljelysneuvos
*Jalmari Meurman (1870–1946), suomalainen poliitikko
*Jukka H. Meurman (s. 1947), suomalainen lääketieteen professori
*Kristian A. J. Meurman (s. 1979), suomalainen laulaja
*Lauri Meurman (1924–2025), patologian professori
*Olavi Meurman (1893–1969), suomalainen kasvinjalostuksen kehittäjä, professori
*Otto Meurman (1817–1850), suomalainen virkamies ja venäläisen kirjallisuuden ruotsintaja 
*Otto H. Meurman (1921–2011), suomalainen korva-, nenä- ja kurkkutautien professori
*Otto-Iivari Meurman (1890–1994), suomalainen asemakaava-arkkitehti
*Yrjö Meurman (1888–1960), suomalainen korva-, nenä- ja kurkkutautien professori.

### Katso myös
*Liuksiala, ent. *Meurman*
Big air

**Big air** on BMX-pyöräilyn, lumilautailun, rullalautailun, motocrossin ja laskettelun eräs alalaji. Siinä kilpailija hyppää lajia varta vasten tehdystä hyppyristä ja suorittaa temppuja, kussakin laskussa on vain yksi hyppy. Hyppyreitä on eri kokoisia. Jos on kyse kilpailusta tuomarit arvostelevat suorituksen, big airissa arvostellaan hypyn suorituspuhtautta, korkeutta, vaikeutta ja showmaisuutta. Suoritusvarmuus sekä monipuolisuus ovat avainasemassa tässä lajissa. Big air -kilpailut ovat erittäin suosittuja näyttävyytensä takia. Laji on mukana lumilautailun maailmancupissa, TTR-kiertuella ja X games-kisoissa.

## Välineet
* Laskettelussa sukset ovat niin sanottuja twintipejä eli suksi on kannastakin taivutettu ylöspäin. Tämä mahdollistaa takaperin laskun ja hyppäämisen.
* Lumilautailussa laudan tulee olla hieman pidempi ja myös kestävämpi ja joustavampi kuin esimerkiksi muunlaisessa parkkilaskussa (halfpipe ja reilit).

## Big air -kilpailuja
* Ruka Big Air  
* Toyota Big Air 
* X-Games

## Katso myös
* lumilautailu
* laskettelu
* lumilauta
* sukset
Suomenruotsalaisten lippu

**Suomenruotsalaisten lippu** on suomenruotsalaisten epävirallinen lippu, jossa on punainen pohja ja keltainen risti. Lippua käytetään joskus Pohjanmaan, Uudenmaan ja Varsinais-Suomen suomenruotsalaisten keskuudessa. Ahvenanmaan suomenruotsalaiset käyttävät Ahvenanmaan omaa lippua. Läheskään kaikki suomenruotsalaisetkaan eivät ole tietoisia suomenruotsalaisten lipun olemassaolosta. 2000-luvulla muun muassa vaasalainen Kuriren-lehden toimittaja Rune Weegar on tehnyt työtä, jotta tietoisuus lipusta kasvaisi. 

## Veksillologia
Suomenruotsalaisten lipussa on Suomen vaakunan punakeltaiset värit (samaa väritystä käytetään myös Ahvenanmaan lipun ristissä). Se on punainen keltaristilippu, jollaisen Suomen itsenäisyyden alussa monet varsinkin ruotsinkieliset olisivat halunneet Suomen lipuksi. Lipun muodolla ja väreillä on haluttu symboloida pohjoismaiden yhtenäisyyttä ja erityisesti suomenruotsalaisten sidettä Ruotsiin. Skånen lippu on hyvin samankaltainen. Vastaavanlainen lippu oli myös kansallissosialismiin suuntautuneen, saksalaismiehityksen alaisen Norjan pääpuolueena toimineen Nasjonal Samlingin lippu.

## Lipun historia
Punainen keltaristilippu on saattanut olla käytössä jo 1500-luvulla yhdessä Suomen leijonavaakunan kanssa. Nykyisessä muodossaan lippu perustuu Suomen senaatin lippuvaliokunnan kauppalippuehdotukseen 1917. Ehdotuksessa oli yhdeksän valkoista ruusua vasemmassa yläkulmassa. Siniristilipun valinnan jälkeen punakeltalipun suosio hiipui hiljalleen suomenruotsalaisten keskuudessa 1970-luvulle asti, jolloin sen käyttö oli lähes kokonaan lakannut. 2000-luvulla lipun suosiota on yritetty palauttaa.

## Suomenruotsalaiset isännänviirit
Suomenruotsalaisten perheiden lipputangoissa, etenkin maaseudulla ja mökeillä, saatetaan käyttää myös punakeltaista isännänviiriä Pohjanmaalla ja valkosinikeltaista isännänviiriä Uudellamaalla tämän lipun sijaan. Liputuspäivinä käytetään yleensä Suomen lippua.

## Katso myös
* Ruotsinsuomalaisten lippu
* Luettelo Suomen liputuspäivistä

## Lähteet
Antti Meurman

**Antti Agathon Meurman** (s. 31. tammikuuta 1955 Valkeakoski) on suomalainen viulutaiteilija ja Suomen kulttuurirahaston Pohjois-Savon rahaston asiamies.

Meurman valmistui Sibelius-Akatemiasta 1984. Hän on toiminut Kuopion konservatoriossa viulunsoiton lehtorina vuodesta 1986-2020. Meurman toimi Suomen kulttuurirahaston Pohjois-Savon rahaston asiamiehenä 2007-2020

## Levytyksiä
* Berceuse. Viulu- ja urkumusiikkia. Antti Meurman ja Eero Väätäinen. Fuga 2005. 
* Pihtipudas-kvintetti 1996,  Eda Edition Abseits, ASIN: B000004AEB
* Sibelius. Sinding Edition Abseits EDA 007–2 

## Lähteet

## Aiheesta muualla
*Pihtipudas-kvintetti
Žores Alfjorov

**Žores Ivanovitš Alfjorov** (, 15. maaliskuuta 1930 – 1. maaliskuuta 2019) oli venäläinen fyysikko, joka  sai vuonna 2000 Nobelin fysiikanpalkinnon yhdessä Herbert Kroemerin ja Jack Kilbyn kanssa työstään puolijohdekomponenttien, erityisesti nopeiden transistorien, laserdiodien ja integroitujen mikropiirien kehittelystä. Näihin komponentteihin voidaan sanoa perustuvan nykyisen informaatioteknologian. 

Alfjorov on Oulun yliopiston kunniatohtori. Hän on vieraillut Oulun yliopistossa useita kertoja 1980-luvulta alkaen.

## Poliittinen toiminta
Alfjorov valittiin 1995 Venäjän duumaan Jeltsiniä tukeneen Kotimme on Venäjä -puolueen ehdokkaana. Vuodesta 1999 lähtien hän on ollut duumassa kommunistien ehdokkaana. Hänet valittiin uudelleen 2003 ja 2007. Vuonna 2007 hän oli kommunistien listan kakkosehdokkaana vain puoluejohtaja Gennadi Zjuganovin jälkeen ja ennen Nikolai Haritonovia. Valtioduuman vanhimpana jäsenenä hän oli väliaikainen puhemies viidennen duuman kokoontuessa.

Alfjorov oli mukana kesällä 2007 mukana kymmenen Venäjän tiedeakatemian jäsenen allekirjoittamassa avoimessa kirjeessä presidentti Vladimir Putinille, jossa he arvostelivat häntä kirkon "soluttautumisesta" valtion elimiin, koulutukseen ja tieteeseen.

## Lähteet
Lumipallo (albumi)

**Lumipallo** on J. Karjalainen ja Mustat Lasit -yhtyeen studioalbumi, joka on julkaistu vuonna 1988.

## Kappaleet
Kaikki kappaleet säveltänyt ja sanoittanut J. Karjalainen sekä sovittanut Jukka Tuovinen, ellei toisin mainita.

;A-puoli
#
#
#
#
#
#

;B-puoli
#
#
#
#
#
#

## Muusikot
* Janne Haavisto – rummut
* J. Karjalainen – kitara, moog, 2-rivinen haitari (A5), 5-kielinen kannel ja laulu
* Mikko Kivikari – piano, urut ja laulu
* Mikko Lankinen – kitara
* Pekka Lehti – basso ja laulu
* Jukka Tuovinen – saksofoni
* Antero Priha – trumpetti

**Vierailijat**
* Mongo Aaltonen – lyömäsoittimet (B6)
* Seppo Kantonen – piano ja sähköpiano (A6)
* Olli Haavisto – dobro (B1)
* Kati Bergman – laulu (B3, B4)

## Lähteet
* C-kasetin (POKS 92) kansi